שיחה:טדי קולק

message: נכון להוסיף ביוני 1943 העבירה הסוכנות, אל טדי קולק נציג הסוכנות בתורכיה סכומי כסף משמעותיים, ישנן טענות שכספים אלו נעלמו בדרך מסתורית. כמו כן הי' טדי פעיל בהמבצע לבטל משלחתו של יואל ברנד שהי' אמור להציל מיליון יהודי הונגרי'(ראה ספר "בשליחות נידונים למוות" מאת יואל ברנד וגם ויקפידיה ערך "קבוצת העבודה").
על שמו קרוי איצטדיון "טדי" בזכות פעילותו (יש אומרים האיטית) לזירוז הקמת האיצטדיון, וזו דוגמה נדירה בישראל לקריאת מוסד על שמו של אדם בעודו בחייו.
replies: text: "פעילותו האיטית לזירוז הקמת האיצטדיון" - אהבתי! :-D
על שמו גם אולם "טדי" בבנייני האומה. ‏atbannett‏ 12:47, 2 בינואר 2007 (IST)
נחמד, אך כפי שהבנת, כנראה, לא פרט ששייך לאנציקלופדיה...

text: בדיוק. ולכן זה כאן ולא בערך עצמו ‏atbannett‏ 15:08, 2 בינואר 2007 (IST)

message: למה אין תבנית ח"כ? אני מוסיף תבנית. איתי א"א 15:18, 2 בינואר 2007 (IST)
טעות שלי- הוא לא היה ח"כ. מזל שמיהרתי לתקן. מצטער על הטעות. איתי א"א 15:22, 2 בינואר 2007 (IST)
thread_title:  למה אין תבנית ח"כ? 

message: הוא כתוב כהספד, לא כערך אנציקלופדי; כולו שיר הלל לקולק, ללא אזכור המחלוקות הקשורות בו והביקורת עליו. אביעד המקורי 23:09, 2 בינואר 2007 (IST)
thread_title:  הערך כתוב גרוע 

message: בבקשה נא להוסיף שהוא עמד בראש המחלקה לתפקידים מיוחדים בסוכנות שמסרה אנשי אצ"ל לבריטים. 62.219.97.1 00:13, 5 בינואר 2007 (IST)
thread_title:  חלקו בסזון 

message: ערן, אנא הפנה אותי לדיון מדוע התבנית לא מתאימה. תבנית זו נמצאת בכל ראשי הערים הגדולות. להזכירך, דיון זה 2-3 משתתפים לפחות. חגי אדלר 20:23, 14 בינואר 2007 (IST)
replies: text: הוא כתב הודעה בדף שיחה. אי אפשר להכריח אנשים שלא אכפת להם מהעניין להגיב...‏pacman • שיחה 20:24, 14 בינואר 2007 (IST)
replies: text: :אין צורך להיסחף. הדיון כלל משתמש אחד, כי אף אחד אחר לא טרח להגיב במשך מספר ימים. הערתו כמוהה כדיון במקרה זה לדעתי, ירון • שיחה 20:26, 14 בינואר 2007 (IST)

text: :ואנא- במקום לשחזר 6 פעמים אחד את השני יכולתם להתחיל בשיחה הזו לפני כן. ירון • שיחה 20:26, 14 בינואר 2007 (IST)
replies: text: :: הבנתי. הוא כתב הערה, אף אחד לא הגיב, אז זו החלטה. עכשיו אם אני רוצה לשנות, אי אפשר כי היה דיון והתקבלה החלטה... אכן דמוקרטיה למופת. חגי אדלר 20:31, 14 בינואר 2007 (IST)
replies: text: ::: מאיפה הבנת את זה אני לא יודע. אתה מוזמן לפתוח את הדיון, וכל החלטה היא ברת שינוי. ירון • שיחה 20:37, 14 בינואר 2007 (IST)

text: :::הוספתי לאחר התנגשות עריכה - אכן היינו צריכים להתחיל את השיחה הזו קודם. חגי, התרעתי כבר לפני יותר מחודש על בעיה בתבנית, והתרעתי לפני כמה ימים על כוונה להסיר אותה משימוש. אי אפשר לטעון שזה מחטף, הרי על ההכנסה של התבנית לערך מעולם לא התקיים דיון/הצהרת כוונות ובטח לא הוענק זמן של חודש להתנגדות. התבנית כרגע לא נכונה ואין שום אפשרות שתחזיר אותה לערך במצבה הנוכחי. בדף השיחה של התבנית הסברתי מה הבעיה בה, ואתה מוזמן לפנות לשם, לתקן אותה ולקיים דיון חדש על שימוש מחדש בתבנית. ערן 20:39, 14 בינואר 2007 (IST)
וזאת אעשה. (אחרי משחקי הפוטבול ותוכנית פתיחת העונה השישית של 24 (סדרת טלוויזיה)). חגי אדלר 21:02, 14 בינואר 2007 (IST)
הוא לא נולד בווינה. אני לא זוכר באיזה כפר, אבל זו טעות נפוצה.
Ran1986 09:30, 26 בינואר 2007 (IST)

text: לפי ויקיפדיה באנגלית הוא נולד ב-Nagyvázsony. כמו כן כתוב שהוא קרוי על שמו של הרצל, מה שלא כתוב פה. האם מישהו יכול לברר מה נכון ולתקן את הערך? צהוב עולה 20:18, 5 במרץ 2007 (IST)
replies: text: ::כך גם לפי הגרמנית. סמוך לאחר לידתו עברו לווינה. רצוי מאוד לתקן. ואגב, לפי אחד הביוגרפים הוא נקרא על שם תיאודור הרצל. ‏Harel‏ • שיחה 11:16, 21 במרץ 2007 (IST)
thread_title:  תבנית ראשי עיר 

message: למה בדיוק שחזרת? הלכתי אחורה איזה 15 גרסאות ועדיין השחזור שלך היה בערך. אנא נמקי. חגי אדלר 20:14, 5 במרץ 2007 (IST)
replies: text: כי זאת השמצה אישית של ברנד ואי אפשר להסתמך בעניין זה על ביוגרפיה עם טענות לא מבוססות שלו למה המשימה של סחורה תמורת דם נכשלה. גם בית המשפט לא מצא הוכחות נגד מישהו מהסוכנות בעניין זה. יש הבדל בין מחקר אקדמי לבין ספר ביוגרפי של מישהו, ובמחקר שנעשה לא בוסס מה שנכתב נגד קולק. זוהי רק טענתו של ברנד. ‏סקרלט • שיחה 20:23, 5 במרץ 2007 (IST)
replies: text: : מן הראוי היה לדון על כך בדף השיחה של הערך ולא רק שחזור, ללא תקציר עריכה אפילו - שצריך בלש לגלות מה מקורו. זה בפרוש מריח כמו מחטף, ואת לא כזו! מה עוד שהנושא נידון בזמנו בדף השיחה. לי אישית אין דעה לכאן או לכאן, אבל אני בעד מינהל תקין. את יכולה להעביר שיחה זו לדף השיחה כפתח לדיון / קביעת עמדה. חגי אדלר 20:41, 5 במרץ 2007 (IST)
replies: text: ::אתה צודק. אני מעבירה לדף השיחה. ‏סקרלט • שיחה 21:06, 5 במרץ 2007 (IST)
replies: text: :::אלה טענות מפוקפקות מאוד ותלושות מאוד. הבאתן מצריכה סקירה הרבה יותר רחבה של הנושא - בצורתן הנוכחית ראויות היו למחיקה. דוד שי 22:24, 5 במרץ 2007 (IST)
thread_title:  מדף השיחה שלי 

message: האמנם טדי היה "סובלן" ו"דאג להיות ראש עיר גם של תושביה הערבים של העיר ולא רק היהודים"??? אחת הביקורות הקשות על טדי היתה התנהלותו האשכנזית אליטיסטית, שכללה הזנחה פושעת של מזרח ירושלים ויחס מזלזל כלפי עדות המזרח ("תרדו מהדשא, המפורסם). טדי היה איש מקסים, אבל שנוי מאד במחלוקת. אי אפשר להתעלם מזה רק בגלל הוא נפטר! תמרה 11:03, 21 במרץ 2007 (IST)
replies: text: לדברים שליליים על אנשים חשוב במיוחד לספק סימוכין. ד.ט 11:20, 21 במרץ 2007 (IST)
לצערי, הדברים ידועים לכל ירושלמי שהתעניין, אבל בכל אופן - הנה כמה פנינים, ואם צריך - אביא עוד הרבה:
*קולק לא ראה סתירה בין "התפתחות נפרדת ודו-קיום בשלום" לבין הפקעת קרקעות מערבים ובניית שכונות יהודיות מעבר לקו שביתת הנשק. הפקעת שליש השטח המסופח היתה בעיניו מימוש העיקרון העליון של "מניעת האפשרות של חלוקת העיר מחדש על קו הפיצול שבין שתי הקהילות". התנגדות הפלשתינאים למדיניות זו היתה בעיניו ביטוי לעוינותם הפוליטית. (ההיסטוריון מירון בנבנשתי, הארץ, 4.1.07)
*אחד המשגים הבולטים שלו כראש עיר היה יצירת פער עצום בין השיקום המרשים של הרובע היהודי בעיר העתיקה לבין הזנחת הרובע המוסלמי. (הארכיטקט דוד קרויאנקר, הארץ, אותו יום)
*3 במרץ 1971, רחבת עיריית ירושלים – ההפגנה הראשונה: כל המנהיגים יחד עם חברי מצפן נעצרים במעצר מנע לפני ההפגנה ע"פ החלטת רוה"מ גולדה. טדי קולק מסלק אותם בקריאה 'תרדו מהדשא, פרחחים'. (כרוניקת אירועי הפנתרים השחורים, מתוך אתר "קדמה")
*עמדי קבע לעצמו מטרה: להוביל את סוחרי השוק לדרוש שינוי ולשפר את תנאי המחיה, החזות והמסחר במקום. עמדי פגש בעניין את ראש העיר דאז, טדי קולק, וסיפר לו על יוזמתו. קולק הביט בו אז כעל פעיל חברתי נאיבי. מה אפשר לעשות עם הסוחרים בשוק, שהיוזמה היחידה שהם מוכנים ליטול היא לשרוף את המועדון של הקבוצה היריבה שמנצחת אותם בכדורגל, אמר לו טדי. ("השוק היה המעבדה ושם הוכחה התיאוריה" - על פעלו של אורי עמדי, מאת שלמה צזנה, אתר 02 , 2.12.04)
replies: text: :עניין הבאת הסימוכין לביקורת היא מדיניות כללית, שיש לה מקום גם כשהדברים ידועים לרבים. אני לא מערער על נכונות הדברים שכתבת, ואת הסימוכין שהבאת כדאי לכלול בערך עצמו. ד.ט 11:54, 21 במרץ 2007 (IST)
replies: text: ::רק להבהרה: לעצם הביקורת יש מקום בערך וטוב עשית שהוספת אותה. ד.ט 12:02, 21 במרץ 2007 (IST)
עברתי היום על ספרים ומסמכים שנכתבו על ידי טדי ("ירושלים אחת", ספריית מעריב ת"א 1979; ו"ירושלים של טדי", ספריית מעריב, ירושלים 1994), והחלטתי לאפשר לו את "זכות התגובה", כפי שמופיעה בין כתביו. עיינו בערך. תמרה 21:26, 21 במרץ 2007 (IST)
thread_title:  "הספד" מקומם 

message: גם לי הסיפור על "שער טדי" בבית המקדש כמקור לשמו נשמע מופרך. הוא לא היה יהודי דתי. שמו מלידתו היה תיאודור, וטדי הוא כינוי חיבה מקובל לשם זה, שדבק בו, ואיתו נשאר כש"עברת" את השם. יש סימוכין לגרסת ינבושד? ‏Harel‏ • שיחה 11:26, 21 במרץ 2007 (IST)
אני בטוח שהספר קיים גם בעברית, אבל זה מה שיש בבית הורי. דניאל צבי 09:21, 22 במרץ 2007 (IST)
replies: text: הערה: לא אני הוספתי את המידע לערך, הוא היה כאן לפני כן ונמחק ע"י משתמש:תמרה בנימוק שהניקוד אינו זהה. החזרתי אותו בתוספת תקציר המתייחס לכך, ולא מידע שהיה לי בנושא. בברכה, ינבושד.
replies: text: :החזרתי את ההערה, הפעם בניסוח מדויק יותר. תודה לדניאל צבי. אגב, שם הספר בעברית הוא "ירושלים אחת - סיפור חיים" והוא מופיע עתה ברשימת "לקריאה נוספת" שהוספתי לערך. תמרה 02:41, 23 במרץ 2007 (IST)
thread_title:  טדי והשער 

message: * אנציקלופדיה עוסקת בעובדות, ולא בדעות. עיקרון זה חל גם על הקישורים החיצוניים, ולכן עליהם לקשר לדפים המוסיפים ידע עובדתי, ולא לדפי פובליציסטיקה.
* הערך עוסק בטדי קולק, ולא ברונן ברגמן, ולכן את המידע על פעילותו בעת הסזון העברתי למקום המתאים לכך מבחינה כרונולוגית, תוך הסרת הסגנון הכל כך עיתונאי "ב-29 במרץ 2007 חשף העיתונאי רונן ברגמן בעיתון ידיעות אחרונות". את זה נספר בערך רונן ברגמן. דוד שי 16:56, 30 במרץ 2007 (IDT)
replies: text: : נראה לי שלשיח שמתנהל כעת על האיש ופועלו בעקבות הפרסום של ברגמן ראוי לקבל את המקום. כמו שהשיח אודות מעשיו של דן בן אמוץ בעקבות ספרו של אמנון דנקנר הגיע לדף שלו.
replies: text: ::דוד שי כתב מה שצריך ואיפה שצריך לא צריך יותר מזה לדעתי צריך אף להגן על הערך כי כבר אלמוני ניסה להוסיף שטדי היה מרגל. הידרו 23:06, 30 במרץ 2007 (IDT)
replies: text: :::רק דיברתי וכבר אלמוני נוסף הוסיף את הטענות החדשות . הידרו 23:15, 30 במרץ 2007 (IDT)
ואולי צריך להכניס גם את מה שתיק דבקה כתב לאחר מותו, שקולק הוא אחד מאבות הקשר האמריקאי-יהודי. ואולי צריך "לשפוט" אנשים לפי הנסיבות שעמדו בפניהם בעת שפעלו ולפי תוצאות מעשיהם, ולא לפי הפופולריות שלהם בציבור. בקיצור, אם מישהו לא מבין לאן אני חותר: אם מכניסים את נושא הסזון, אז צריך להכניס במקביל את התרומה ליחסי הישוב ומדינת ישראל מול המעצמות העולמיות באותה עת.אודי 23:17, 30 במרץ 2007 (IDT)

text: שלומית, נדמה לי שלא כל כתבה ב"7 ימים" ושיחות הסלון בעקבותיה הופכת להיות "שיח" המצדיק התייחסות באנציקלופדיה. בניגוד לרושם שכנראה נוצר בחלק מהציבור, כאילו קולק היה מרגל ובוגד, הערך בגרסתו הנוכחית מעניק למידע את המשקל הנכון והמקום הנכון, ומבהיר שקולק עשה מה שעשה כשליח הציבור (לא כל הציבור, אבל חלק נכבד ממנו), ובכך, כמו בכל שאר מעשיו, שירת את עמו. הסברתי היטב בתחילת דיון זה מדוע הסרתי את הקישור למאמרך, ואני מבקש שלא תחזירי אותו. דוד שי 10:42, 31 במרץ 2007 (IDT)
replies: text: : דוד יקר, אני מקבלת את השיקול שהפעלת. אלא שהנקודה איננה הקישור למאמר שכתבתי. גם אם מקבלים את פועלו החיובי הרב של קולק, הוא לא היה דמות שטוחה, וראוי שגם הצדדים האפלים יותר בעשייתו הציבורית, יקבלו התייחסות ראויה בתת סעיף, (למשל עדותו של ברנד).  שלומית ליר 16:09, 31 במרץ 2007 (IDT)
replies: text: ::אפשר להרחיב את הערך בפרטים רבים, כדי להעניק לקורא תמונה מקיפה. דוד שי 16:36, 31 במרץ 2007 (IDT)
thread_title: הסבר לעריכה

message: מה נעשה עכשיו עם הגילוי המדהים שטדי בגד בעמו והיהי בעצם סוכן של שרות הביון הבריטי? לאן נוליך את חרפתו? האם תקום וועדה שתמחה את שמו מאותם אתרים מפורסמים כגון האיצטדיון ואחרים? או שהנבלה תיבלע בתוך מלל צדקנות של חסידיו השוטים? (והאם היה יחידי? - אולי כדאי לייחד ערך ל"בוגדים בעמם , תקופת התקומה והעצמאות 1917-1950 )
ד"ר שלמה צביאלי , צבי שפירא 9 תל אביב
replies: text: אני מניח את החרפה נוליך לכאן, יחד אם שאר חברותיה. דניאל צבי 16:17, 1 באפריל 2007 (IDT)
replies: text: : חרפת הבגידה היא שכאשר עמדה אנגליה יחידה בעולם כנגד הצורר הנאצי, שכבר החל את מלאכת השוחט, מגדלור בודד של אור המאיר בעולם בין חרפת תבוסת צרפת, הנייטרליות של ארצות הברית, ובריתו של סטאלין עם השטן, קמו להם אנשים שמצאו לנכון לפתוח בפעולות כנגד חיילים בריטים. אשרי מי שמצא את העוז לקום ולומר - לא. אשרי מי שמצא את העוז לסכל את פעולותיהם. אשרי מי שלחם, שיצר, שבנה, שהקים את המדינה הזו, שהביא את הנשק שהיה דרוש לקימומה, שיצר את יחסי החוץ שלה, שבנה את בירתה. אלמוג 17:31, 1 באפריל 2007 (IDT)
replies: text: :: עצוב לראות אנשים כמו אלמוג, שמאמנים לשכתוב של ההסיטוריה מבלי להעמיק בו. האצ"ל שיתף פעולה עם הבריטים, ובאחת הפעולות המשותפות נהרג גם מפקד האצ"ל דאז, דוד רזיאל. מי שלא פעלו להצלת יהודים מהשואה כשיכלו לעשות זאת מתוך שיקולים קרי רוח היו היו ראשוני מפ"ם וההסתדרות הציונית.
replies: text: :::רבותי - הוויכוח הזה מתנהל כבר מעל שנות דור, ואתם יכולים להיות סמוכים ובטוחים שלא כאן הוא יוכרע. אני מבקש לקטוע את הדיון הזה באיבו. חג שמח, דניאל צבי 14:07, 2 באפריל 2007 (IDT)

text: לאלמוג שלום! ראשית לגבי היות בריטניה 'מגדלור' בזמן מלחמת העולם השניה - המגדלור אכן עמד אך עשה זאת לטובת בריטניה, לא לטובת ערכי החרות בעולם ובודאי שלא למען קורבנות השואה היהודים. המגדלור לא זז משהותקפה צ'כיה ומיצמץ קלושות משנכבשה פולין הוחל במלאכת ריכוז היהודים. בריטניה שמרה על ניטרליות יחסית עד שחשה כי האיום קרב לפתחה או עד שנכפתה עליה הצטרפותה הממשית למלחמה. [הכרזת המלחמה עם כיבוש פולין הייתה סמלית בלבד]. כפועל יוצא והגיוני של הדבר, דאגה בריטניה לאינטרסים של בריטניה. לא בני אור ולא בני חושך אלא אינטרסים. כחלק מאותם אינטרסים שימרה בריטניה את יחסיה עם ערביי המזרח התיכון ושילמה להם במטבע של מניעת מיפלט לפליטי אירופה. במילים אחרות: דם יהודי אירופה תמורת שקט יחסי סביב בארות הנפט. לגיטימי בעיניים בריטיות אך לא ראוי להערצה יהודית. כידוע לך עיקר המחלוקת בין האצ"ל ללח"י נסוב אודות הפעילות נגד הבריטים. [במכוון איני נכנס לסוגיית נאורות השלטון הבריטי ועמדתו כלפי הישוב היהודי והעם היהודי].
דווקא האצ"ל שבחר לעצור את מלחמתו בבריטים - הוא זה שהיה מטרה עיקרית לממסד היישוב בתקופת הסזון ולא הלח"י שלחם בבריטים בתקופת המלחמה.
מעבר לאמור, תקופת הפעילות של טדי קולק נוגעת לשנים שלאחר המלחמה. ה'מיגדלור' באותן שנים הפנה את מיטב משאביו בכדי להלחם בניצולי הצורר המנסים לעלות ארצה. את התמונות והסיפורים אתה מכיר לא פחות טוב ממני. הבריטים בשנים אלו בהחלט לא היו בגדר ידיד גם למי שלא היה שייך לפורשים וגם בעיני ב.ג והנהגת הישוב. לא רחק היום מימי ההסגרה ואף אנשי הישוב המאורגן הבינו באופן רשמי כי הבריטים ניצבים מעברו השני של המתרס.
עד כאן - דבר הקטגור. מה אומר הסניגור: האיש מילא תפקיד רשמי במסגרת פועלו במוסדות הישוב למה שנתפש כמאבק במפירי סדר המסכנים את 'יחסי החוץ' של הישוב [לא ניכנס לשיקולי המאבק הפוליטי הפנימי]. הוא לא קיבל ככל הידוע לי כסף או בקבוקי וודקה אלא העביר כמקובל מודיעין ואני מקווה כי קיבל בתמורה מידע אחר. אם רוצים להפנות אצבע מאשימה - היו בכירים ממנו שאת הוראותיהם ביצע והם הכתובת לדבר. היו אלה ימים כואבים וברבות הימים משהגלידו הפצעים, ניתן לומר שמעשיו הטובים של האיש גברו על שגיאותיו. פילפילון 17:29, 2 באפריל 2007 (IDT)
replies: text: : על כל מילה שלך כאן, יש לי לכתוב שתי מילים, אך אסתפק בשתי מילים אלו - חג שמח! אלמוג 17:32, 2 באפריל 2007 (IDT)
replies: text: :: חג שמח!פילפילון 18:51, 2 באפריל 2007 (IDT)
אי אפשר שלא להתייחס ישירות למשפט שבתחילת דיון זה "מה נעשה עכשיו עם הגילוי המדהים שטדי בגד בעמו והיהי בעצם סוכן של שרות הביון הבריטי". טדי בשום אופן לא בגד בעמו. את מעשיו עשה טדי בשליחות עמו ולמען עמו. האם צדק אותו חלק גדול של העם שאותו ייצג טדי? שאלה זו אשאיר לגדולים ממני, אבל אין לי ספק שהאמירה "טדי בגד בעמו" היא טעות גסה ביותר. דוד שי 12:34, 3 באפריל 2007 (IDT)
replies: text: :::באמת לאן נוליך את הבגידה?  אולי נתישב במכונת זמן ונקפוץ לבירות בירת לבנון בסוף שנת 1940 ונטה אוזן לשיחתו של איש הלח"י נפתלי לובינצ'יק עם נציג משרד החוץ הנאצי אוטו פון הנטיג, ונשמע את ההצעות שהציע לו ? ?  מה לובינצ'יק אינו בכיר דיו? אז אולי נכוון את המכונה למסע לגבול סוריה - תורכיה בפברואר 1942- שבט תש"ב (לאחר ועידת ואנזה ובעת השלב בשואה שבו התבצעה כבר כבר ההשמדה ההמונית של יהודי אירופה), ונשמע את הסבריו של נתן ילין מור לנציגי האיטליג'נס הבריטי שעצרו אותו על הגבול, על מטרת נסיונו לחצות את הגבול: "להגיע אל ארצות אירופה ולחפש קשר עם הגרמנים, לשכנע אותם, כי בריטניה היא אויבתנו בגלל היותה שלטון זר במולדתנו. על כן נילחם בה בכל מצב, אולם מלחמתנו עשויה להיות יעילה יותר אם תושט לנו עזרה" ? ? ? ?  אברהם אמיר 18:07, 3 באפריל 2007 (IDT)
מסכימה שלא צריך לעשות רעש גדול, ובטח שלא לבטל במחי יד את פועלו העצום של האיש לארץ ישראל ולירושלים, אך מאידך גם קול הענות החלושה והכמעט אדישה, שמתארת כי "טדי מסר מידע נרחב לשרות הביון הבריטי והסגיר חברי אצ"ל ולח"י" נשמעת לי לא לעניין. הפרשה עוררה סערה ציבורית רבה, והיא דורשת לדעתי התייחסות רצינית יותר מצדנו, גם אם אינה שיפוטית. שיניתי את הערך בהתאם. תמרה 22:33, 12 באפריל 2007 (IDT)
בספרו 'שנות זעם, ימי תהילה' כותב יצחק בן-עמי כי "במאי ושוב ביוני 1939 מסר ארתור לוריא, המזכיר המדיני של הסוכנות באותו זמן בלונדון ואיש סודו של בן-גוריון, לסר הרברט אמרסון (ראש הוועדה לפליטים של חבר הלאומים) את שמות הספינות שהשתמשנו בהן בנמלי הים התיכון והים השחור לארץ ישראל. כדי להיטיב לסייע לבריטים, הוא זיהה את ארצות המוצא של משלוחינו השונים, דבר שהיה עלול לאפשר אז לבריטים לפתוח בצעדי גירוש כדי להחזיר אותם לשטחים תחת השלטון הנאצי"
אי לכך הוספתי את הפיסקה שבמזגרת פעילותו מסר מידע על אניות העפלה.--נווהשאנן 15:14, 24 באפריל 2007 (IDT)

text: א. לא ברור מה המהימנות של המידע הזה.

text: ב. עוד יותר לא ברור מה הקשר לטדי קולק

text: לכן אני מסיר את התוספת.

text: eman • שיחה • ♥ 15:19, 24 באפריל 2007 (IDT)
thread_title:  ולאן נוליך את חרפת הבגידה? 

message: אני לא מבינה מדוע ההתעקשות "לנקות" מטדי קולק - שאכן עשה דברים חיוביים -  את המקומת בהם כשל, מבחינה אתית וערכית? למה למשל להוריד את כל נושא ההתייחסות למזרחים שקבל אזכורים רבים ממקורות מהימנים, למה לא להתייחס לתפקיד שלו מול הבריטים? שלומית ליר - שיחה 14:00, 30 במאי 2008 (IDT)
replies: text: לי לא ידוע על שנאתו של טדי למזרחיים ובשביל זה צריך הוכחות ממקורות אמינים. אי אפשר להתיחס לזה פעמיים וכבר התפשרו על שורה בערך, וצריך גם לזכור שהוא פעל בהוראת הסוכנות בהנהגת היישוב. אולי תאשימי אותם אם בכלל ולא את השליח. סקרלי • שיחה 14:45, 30 במאי 2008 (IDT)
replies: text: :פירוש אחד להיבריס הוא גאווה שממונעת ממחשבה שהעולם גזור על פי מידתנו, על פי מידת הכרותנו איתו. אם לך לא ידוע זה לא אומר שזה לא התרחש ולא מתועד. והיו כבר בדף הערך סימוכין רציניים לדבר. לגבי הטיעון מבצע פקודות, היינו שם כקולקטיב, לגבי עריכה של תגובות של אחרים בדף השיחה שלי, זה דורש התנצלות. שלומית ליר - שיחה 18:00, 31 במאי 2008 (IDT)
replies: text: ::תביאי סימוכין שאינן ממקורות לא אוביקטיבים שמטרתם קידום מתקפה נגד אשכנזים או אישית נגד קולק. ובכלל, הסימוכין ששמת לפני שנה לא היה אמין ולא נעשה אמין מאז. סקרלי • שיחה 18:41, 31 במאי 2008 (IDT)
replies: text: ::::אני עדיין ממתינה להתנצלותך,  שלומית ליר - שיחה 18:34, 3 ביוני 2008 (IDT)

text: :::שלומית, אינני רואה כאן התעקשות "לנקות" קולק - לכתיבה בוויקיפדיה יש כללים, ואת אינך עומדת בהם. למעשה אני רואה כאן התעקשות שלך, "ללכלך" את קולק. את שואלת "למה לא להתייחס לתפקיד שלו מול הבריטים?", ומתעלמת מכך שתפקיד זה מתואר כיאות בסעיף "חייו". חזרתך לעניין זה, לאחר שנדון באריכות בדף זה, וגרוע מכך - עריכתך את הערך כאילו לא התקיים דיון מעולם, מעמידה בספק את התועלת שבקיום דיון אתך. דוד שי - שיחה 21:01, 31 במאי 2008 (IDT)
replies: text: ::::חזרתי לערך אחרי שהופעתי לגלות שפשוט הורדו דברים שהיו להם סימוכין ואשר דנו בהם. אמירה כגון "מעמידה בספק את התועלת שבקיום דיון אתך" איננה לעניין, דוד, ובוודאי שאיננה נכונה. 18:33, 3 ביוני 2008 (IDT)

text: ::::לגבי הרפרנס, תעוד לדברים ניתן למצוא בכתבה ב- ynet מפי ראובן אברג'ל, וכך גם באתר קדמה  ובאתר במאהל נודד. לסיכום, רצוי לעדכן את נושא הביקורת בערך כדי לשקף נושא זה.  כל טוב, שלומית ליר - שיחה 18:57, 3 ביוני 2008 (IDT)
replies: text: :::::עיינתי בשלושת המקורות שנתת, ולא מצאתי בהם אפילו אסמכתא קלה שבקלות למילים שכתבת לפיהן נמתחה על קולק ביקורת "ששיתף פעולה עם הבריטים והסגיר לוחמי אצ"ל ולח"י לידיהם". אני מקדיש לוויקיפדיה זמן יקר ביותר, ואני מצפה שכאשר שולחים אותו לקריאת אסמכתאות, יהיה לכך כיסוי. דוד שי - שיחה 20:55, 3 ביוני 2008 (IDT)
replies: text: ::::::האסמכתות הן ליחסו למזרחים. שלומית ליר - שיחה 00:08, 4 ביוני 2008 (IDT)

text: ::::::מדובר באדם דוגרי, מחוספס ולפעמים בוטה לאנשים שמרגיזים אותו, לא משנה מי, אז מכאן להסיק שהיתה עליו ביקורת שהוא גזען כי אמר פעם לפנתרים תרדו מהדשא - הדרך ארוכה. לגבי הסגרת אנשי אצ"ל, אני לא זוכר שהוטח עליו ביקורת בעניין זה. צריך גם לזכור מה היה באותה תקופה, מה הנהגת היישוב רצתה להשיג- והצליחה, בניגוד לקו הפעילות האלימה מאוד של האצ"ל-לח"י. אבירם - שיחה 21:00, 3 ביוני 2008 (IDT)
replies: text: :::::::יש ביקורת נרחבת על פועלו של קולק גם היום, תגלוש קצת באינטרנט ותראה. אני בעצמי כתבתי כמה מילים באתר שלי, ולהפתעתי היו למאמר אלפי כניסות. לא מדובר בסגנון של האיש הכיזמנטי הזה אלא בפוליטיקה שלו.  שלומית ליר - שיחה 00:08, 4 ביוני 2008 (IDT)

text: :::::::עוד לא הצגת הוכחות ל"שנאתו את המזרחיים". ההוכחה הנגדית הכי טובה היא, שאם המזרחיים שנאו אותו, הוא לא היה נבחר כל כך הרבה פעמים לראשות העיר. ירושלים היא לא עיר "אשכנזית". אבירם - שיחה 00:15, 4 ביוני 2008 (IDT)
replies: text: ::::::::אי אפשר כמובן להוכיח שנאה או אהבה, וזה גם לא המקום לעשות זאת. מדובר על אינסדנטים שקרו והרושם שהם הותירו, שלומית ליר - שיחה 10:18, 4 ביוני 2008 (IDT)
thread_title:  ביקורת ציבורית 

message: "זמן קצר לפני פרוץ מלחמת העולם השנייה החל לשרת בתפקידים שונים בחו"ל." - ניסוח מעורפל. "החל לשרת" את מי/מטעם מי? 
kotz - שיחה 16:08, 13 באוגוסט 2008 (IDT)
replies: text: תוקן. סקרלט • שיחה 12:50, 4 בספטמבר 2009 (IDT)
thread_title:  שירות 

message: מדוע נקבר בחלקת גדולי האומה? הוא אינו עונה לאף קטגוריה. ממה שידוע לי זה היה בהחלטת השר לעינייני ירושלים יעקב אדרי לבקשת ראש הממשלה, אהוד אולמרט ובהתערבות סגן ראש הממשלה שמעון פרס. מעבר לזה אין לי מידע.
*מדוע הוא באמת נקבר שם? לא מצאתי מידע בשום מקום!!!!!*
thread_title:  מדוע נקבר בחלקת גדולי האומה 

message: כמובן יש לקחת את הדיווח הנ"ל בספק רב-גיורא שמיס (לשעבר כתב בדבר ואקונומיסט), עורך תיק דבקה, טוען לפגישה שהייתה לו עם טדי קולק ובמאמר הוא טוען שקולק היה אחד הגורמים שיצרו את הקשר עם שירותי המודיעין של ארה"ב. יש הדים לטענה שקולק היה מאלו שהתריעו בפני האמריקאים לגבי קים פילבי. ‏Hummingbird‏ ° יש לך הודעה ° כולי אוזן 20:16, 9 בספטמבר 2016 (IDT)
thread_title:  דיווח ישן מתיק דבקה על פעילותו בתחום המודיעין 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.jafi.org.il/education/100/hebrew/PEOPLE/tdi.html נמצא כקישור שבור. מומלץ להוסיף https://web.archive.org/web/20071023111205/http://www.jafi.org.il/education/100/hebrew/PEOPLE/tdi.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 07:25, 12 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023)